แนวโน้มดัชนีเช้าพักฐาน
นักวิเคราะห์ฯคาดตลาดหุ้นไทยเช้านี้ปรับฐานลง หลังแผนการปรับเพดานหนี้ของสหรัฐฯยังไม่ได้ข้อยุติ-เกาะติดกกต.ประกาศรับรองส.ส.เพิ่ม
27 ก.ค. 2554

นักวิเคราะห์ฯคาดตลาดหุ้นไทยเช้านี้ปรับฐานลง หลังแผนการปรับเพดานหนี้ของสหรัฐฯยังไม่ได้ข้อยุติ-เกาะติดกกต.ประกาศรับรองส.ส.เพิ่ม
นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้น่าจะปรับฐานลง เนื่องจากยังมีความกังวลเรื่องการปรับเพดานหนี้ของสหรัฐฯที่ยังไม่ได้ข้อยุติ ซึ่งก็ใกล้เวลาที่จะครบกำหนดชำระหนี้แล้ว แต่ในที่สุดเชื่อว่าจะผ่านไปได้ 
อย่างไรก็ตามคาดว่าแรงซื้อของนักลงทุนต่างชาติจะยังมีเข้ามาต่อเนื่อง หลังค่าเงินดอลลาร์ช่วงนี้อ่อนค่า ทำให้ค่าเงินในภูมิภาคแข็งค่า และวันนี้คงมีการเข้ามาเล่นลุ้นเป็นรายตัว จากการเก็งกำไรเรื่องผลประกอบการไตรมาส 2/54 แนะติดตามการประกาศรับรองผลการเลือกตั้งเพิ่มเติมของกกต. เชื่อว่าวันนี้น่าจะรับรองส.ส.ครบ 475 คน เป็นอย่างน้อย เพื่อที่จะให้เปิดประชุมสภาได้    พร้อมให้แนวรับ 1,115-1,110 จุด แนวต้าน 1,126-1,130 จุด